CELEX: 32014D0105
Language: lv
Date: 2014-02-24 00:00:00
Title: 2014/105/ES: Komisijas Īstenošanas lēmums ( 2014. gada 24. februāris ), ar ko groza Lēmumu 2004/3/EK attiecībā uz piemērojamām Savienības kategorijām (izziņots ar dokumenta numuru C(2014) 1081)  Dokuments attiecas uz EEZ

26.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 56/16
            
         
      KOMISIJAS ĪSTENOŠANAS LĒMUMS
   
   (2014. gada 24. februāris),
   ar ko groza Lēmumu 2004/3/EK attiecībā uz piemērojamām Savienības kategorijām
   (izziņots ar dokumenta numuru C(2014) 1081)
   (Dokuments attiecas uz EEZ)
   (2014/105/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību (1) un jo īpaši tās 17. panta 2. punktu,
   tā kā:
   
               (1)
            
            
               Komisijas Lēmumā 2004/3/EK (2) minētas bāzes sēklas kartupeļu kategorijas, kas noteiktas ar Komisijas Direktīvu 93/17/EEK (3). Direktīva 93/17/EEK tika aizstāta ar Komisijas Īstenošanas direktīvu 2014/20/ES (4). Minētajā direktīvā ir noteiktas prasības attiecībā uz kaitīgiem organismiem, kā arī citas prasības.
            
         
               (2)
            
            
               Ņemot vērā minēto aizstāšanu, attiecīgi jāaizstāj arī Lēmumā 2004/3/EK ietvertās atsauces uz kategorijām. Jaunajām atsaucēm būtu jāatbilst prasībām, kas attiecas tikai uz kaitīgiem organismiem.
            
         
               (3)
            
            
               Tāpēc attiecīgi būtu jāgroza Lēmums 2004/3/EK.
            
         
               (4)
            
            
               Šo lēmumu ir lietderīgi piemērot no tās pašas dienas, no kuras tiks piemērota Īstenošanas direktīva 2014/20/ES.
            
         
               (5)
            
            
               Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairojamā materiāla pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/3/EK 1. pantu aizstāj ar šādu:
   
      “1. pants
      I pielikuma 1. ailē norādītajām dalībvalstīm ir atļauts attiecībā uz sēklas kartupeļu tirdzniecību reģionos, kas norādīti pretī to nosaukumiem I pielikuma 2. ailē, ierobežot sēklas kartupeļu tirdzniecību, ļaujot tirgot tikai šādus bāzes kartupeļus:
      
                  a)
               
               
                  attiecībā uz sēklas kartupeļu ražošanu – jebkurus no turpmāk minētajiem:
                  
                              i)
                           
                           
                              bāzes sēklas kartupeļi, kas atbilst “Savienības kategorijai S” izvirzītajiem nosacījumiem, kuri paredzēti Komisijas Īstenošanas direktīvas 2014/20/ES (5) I pielikuma 1. punkta a) apakšpunkta ii) līdz v) punktā un 1. punkta b) apakšpunkta i) līdz iv) punktā; vai
                           
                        
                              ii)
                           
                           
                              bāzes sēklas kartupeļi, kas atbilst “Savienības kategorijai SE” izvirzītajiem nosacījumiem, kuri paredzēti Īstenošanas direktīvas 2014/20/ES I pielikuma 2. punkta a) apakšpunkta ii) līdz v) punktā un 2. punkta b) apakšpunkta i) līdz iv) punktā;
                           
                        
            
                  b)
               
               
                  attiecībā uz kartupeļu ražošanu – jebkurus no turpmāk minētajiem:
                  
                              i)
                           
                           
                              bāzes sēklas kartupeļi, kas atbilst “Savienības kategorijai S” izvirzītajiem nosacījumiem, kuri paredzēti Īstenošanas direktīvas 2014/20/ES I pielikuma 1. punkta a) apakšpunkta ii) līdz v) punktā un 1. punkta b) apakšpunkta i) līdz iv) punktā;
                           
                        
                              ii)
                           
                           
                              bāzes sēklas kartupeļi, kas atbilst “Savienības kategorijai SE” izvirzītajiem nosacījumiem, kuri paredzēti Īstenošanas direktīvas 2014/20/ES I pielikuma 2. punkta a) apakšpunkta ii) līdz v) punktā un 2. punkta b) apakšpunkta i) līdz iv) punktā; vai
                           
                        
                              iii)
                           
                           
                              bāzes sēklas kartupeļi, kas atbilst “Savienības kategorijai E” izvirzītajiem nosacījumiem, kuri paredzēti Īstenošanas direktīvas 2014/20/ES I pielikuma 3. punkta a) apakšpunkta ii) līdz v) punktā un 3. punkta b) apakšpunkta i) līdz iv) punktā.
                           
                        
            
   2. pants
   Šo lēmumu piemēro no 2016. gada 1. janvāra.
   3. pants
   Šis lēmums ir adresēts dalībvalstīm.
   
      Briselē, 2014. gada 24. februārī
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 193, 20.7.2002., 60. lpp.
   
      (2)  Komisijas 2003. gada 19. decembra Lēmums 2004/3/EK, ar ko attiecībā uz sēklas kartupeļu tirdzniecību konkrētām dalībvalstīm visā teritorijā vai tās daļā atļauj noteikt stingrākus pret dažām slimībām vērstus pasākumus, nekā paredzēts Padomes Direktīvas 2002/56/EK I un II pielikumā (OV L 2, 6.1.2004., 47. lpp.).
   
      (3)  Komisijas 1993. gada 30. marta Direktīva 93/17/EEK, kurā noteiktas Kopienas bāzes sēklas kartupeļu kategorijas, tām piemērojamie nosacījumi un to apzīmējumi (OV L 106, 30.4.1993., 7. lpp.).
   
      (4)  Komisijas 2014. gada 6. februāra Īstenošanas direktīva 2014/20/ES, ar ko nosaka Savienības kategorijas bāzes un sertificētiem sēklas kartupeļiem un šīm kategorijām piemērojamos nosacījumus un apzīmējumus (OV L 38, 7.2.2014., 32. lpp.).
   
      (5)  Komisijas 2014. gada 6. februāra Īstenošanas direktīva 2014/20/ES, ar ko nosaka Savienības kategorijas bāzes un sertificētiem sēklas kartupeļiem un šīm kategorijām piemērojamos nosacījumus un apzīmējumus (OV L 38, 7.2.2014., 32. lpp.).”